title: 1977 m. gruodžio 19 d. Tarybos direktyva dėl valstybių narių kompetentingų institucijų tarpusavio pagalbos tiesioginio apmokestinimo srityje

text:
Svarbus teisinis pranešimas

|

31977L0799

Oficialusis leidinys L 336 , 27/12/1977 p. 0015 - 0020 specialusis leidimas suomių kalba: skyrius 9 tomas 1 p. 0064  specialusis leidimas graikų k.: skyrius 09 tomas 1 p. 0086  specialusis leidimas švedų kalba: skyrius 9 tomas 1 p. 0064  specialusis leidimas ispanų kalba: skyrius 09 tomas 1 p. 0094  specialusis leidimas portugalų kalba skyrius 09 tomas 1 p. 0094

		Tarybos direktyva1977 m. gruodžio 19 d.dėl valstybių narių kompetentingų institucijų tarpusavio pagalbos tiesioginio apmokestinimo srityje(77/799/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi valstybių narių tyčinis vengimas mokėti mokesčius ir mokesčių atsakomybės mažinimas teisėtomis priemonėmis daro nuostolių biudžetui, pažeidžia sąžiningo apmokestinimo principą ir gali iškreipti kapitalo judėjimą bei konkurencijos sąlygas; kadangi dėl to tyčinis mokesčių vengimas ir mokesčių atsakomybės mažinimas teisėtomis priemonėmis turi įtakos bendrosios rinkos veikimui;kadangi dėl šių priežasčių 1975 m. vasario 10 d. Taryba priėmė rezoliuciją dėl priemonių, kurių turi imtis Bendrija tarptautiniam tyčiniam mokesčių vengimui ir mokesčių atsakomybės mažinimui teisėtomis priemonėmis sustabdyti [3];kadangi tarptautinis šios problemos pobūdis reiškia, kad nacionalinės priemonės, veikiančios tik šalies viduje, yra nepakankamos; kadangi administracijų bendradarbiavimas dvišalių susitarimų pagrindu taip pat negali sustabdyti naujų tyčinio mokesčių vengimo ir mokesčių atsakomybės mažinimo teisėtomis priemonėmis formų, kurios vis labiau įgauna tarptautinį pobūdį;kadangi dėl to bendradarbiavimą tarp Bendrijos mokesčių administracijų reikėtų stiprinti pagal bendruosius principus ir taisykles;kadangi valstybės narės, gavusios prašymą, turėtų keistis informacija, susijusia su konkrečiais atvejais; kadangi minėtą prašymą gavusios valstybės narės turėtų atlikti tyrimus, kurių reikia informacijai gauti;kadangi minėtos valstybės narės, net ir negavusios tokio prašymo, turėtų keistis bet kokia informacija, kuri yra svarbi teisingam pajamų ir kapitalo mokesčių įvertinimui, ypač jeigu paaiškėja, kad skirtingose valstybėse narėse veikiančios įmonės tarpusavyje dirbtinai perveda pelną, arba jeigu tokios operacijos tarp dviejų valstybių narių įmonių atliekamos per trečiąją šalį, siekiant gauti naudos iš mokesčių, arba jeigu dėl bet kokios kitos priežasties tyčia vengiama mokėti mokesčius arba teisėtomis priemonėmis mažinama mokesčių atsakomybė;kadangi svarbu leisti vienos valstybės narės mokesčių administracijos pareigūnams būti kitos valstybės narės teritorijoje, jeigu abiejų suinteresuotų valstybių narių nuomone to reikia;kadangi būtina stengtis užtikrinti, kad tokio bendradarbiavimo metu suteikta informacija nebūtų atskleista pašaliniams, siekiant apsaugoti pagrindines piliečių ir įmonių teises; kadangi dėl to būtina, kad tokią informaciją gaunančios valstybės narės jos nenaudotų kitiems tikslams nei apmokestinimas arba bylos dėl mokesčių įstatymų pažeidimo informuojamoje valstybėje be informuojančios valstybės narės leidimo; kadangi taip pat būtina, kad informaciją gaunančios valstybės užtikrintų tokį pat informacijos konfidencialumą, kaip informaciją suteikusi valstybė, jeigu pastaroji to reikalauja;kadangi valstybė narė, į kurią kreipiamasi su prašymu atlikti tyrimus arba suteikti informaciją, turi teisę atsisakyti, jeigu minėtos valstybės narės įstatymai arba administracinė praktika draudžia jos mokesčių administracijai atlikti šiuos tyrimus arba rinkti ar naudoti šią informaciją savo tikslams, arba jeigu tokios informacijos teikimas prieštarautų viešajai tvarkai ar galėtų atskleisti komercinę, pramoninę arba profesinę paslaptį ar komercinį procesą, arba jeigu valstybė narė, kuriai minėta informacija yra skirta, negali pateikti panašios informacijos dėl praktinių ar teisinių priežasčių;kadangi bendradarbiavimas tarp valstybių narių ir Komisijos yra būtinas nuolatiniam bendradarbiavimo procedūrų tyrimui atlikti ir patirčiai minėtose srityse kaupti, ypač dirbtinio pelno perkėlimo tarp grupės įmonių srityje, siekiant patobulinti minėtas procedūras ir parengti atitinkamas Bendrijos taisykles,PRIĖMĖ ŠIĄ DIREKTYVĄ:1 straipsnisBendrosios nuostatos1. Pagal šios direktyvos nuostatas valstybių narių kompetentingos institucijos keičiasi bet kokia informacija, kuri gali padėti joms atlikti teisingą pajamų ir kapitalo mokesčių įvertinimą.2. Visi mokesčiai, kurie taikomi visoms pajamoms, visam kapitalui arba pajamų ar kapitalo elementams, įskaitant kilnojamojo arba nekilnojamojo turto realizavimo pajamų mokesčius, mokesčius, taikomus darbo užmokesčio sumoms, kuriuos moka įmonės, bei kapitalo prieaugio mokesčius, yra pajamų ir kapitalo mokesčiai, neatsižvelgiant į jų taikymo būdą.3. Šio straipsnio 2 dalyje išvardyti mokesčiai šiuo metu toliau išvardytose šalyse yra tokie:Belgijoje:Impôt des personnes physiques/PersonenbelastingImpôt des sociétés/VennootschapsbelastingImpôt des personnes morales/RechtspersonenbelastingImpôt des non-résidents/Belasting der niet-verblijfhoudersDanijoje:Indkomstskaten til statenSelsskabsskatDen kommunale indkomstskatDen amtskommunale indkomstskatFolkepensionsbidrageneSomandsskattenDen særlige indkomstskatKirkeskattenFormueskatten til statenBidrag til dagpengefondenVokietijoje:EinkommensteuerKörperschaftsteuerVermögensteuerGewerbesteuerGrundsteuerPrancūzijoje:Impôt sur le revenuImpôt sur les sociétésTaxe professionnelleTaxe foncière sur les propriétés bâtiesTaxe foncière sur les propriétés non bâtiesAirijoje:Income taxCorporation taxCapital gains taxWealth taxItalijoje:Imposta sul reddito delle persone fisicheImposta sul reddito delle persone giuridicheImposta locale sui redditiLiuksemburge:Impôt sur le revenu des personnes physiquesImpôt sur le revenu des collectivitésImpôt commercial communalImpôt sur la fortuneImpôt foncierNyderlanduose:InkomstenbelastingVennootschapsbelastingVermogensbelastingJungtinėje Karalystėje:Income taxCorporation taxCapital gains taxPetroleum revenue taxDevelopment land tax4. 1 dalis taip pat taikoma bet kokiems papildomiems arba panašiems mokesčiams, vėliau taikomiems kartu su 3 dalyje išvardytais mokesčiais arba vietoj jų. Valstybių narių kompetentingos institucijos viena kitą ir Komisiją informuoja apie tokių mokesčių įsigaliojimo datą.5. Sąvoka "kompetentinga institucija" reiškia:Belgijoje:De minister van financiën arba įgaliotąjį atstovąLe ministre des finances arba įgaliotąjį atstovąDanijoje:Ministeren for skatter og afgifter arba įgaliotąjį atstovąVokietijoje:Der Bundesminister der Finanzen arba įgaliotąjį atstovąPrancūzijoje:Le ministre de l'économie arba įgaliotąjį atstovąAirijoje:The Revenue Commissioners arba įgaliotąjį atstovąItalijoje:Il Ministro per le finanze arba įgaliotąjį atstovąLiuksemburge:Le ministre des finances arba įgaliotąjį atstovąNyderlanduose:De minister van financiën arba įgaliotąjį atstovąJungtinėje Karalystėje:The Commissioners of Inland Revenue arba įgaliotąjį atstovą2 straipsnisPasikeitimas informacija pagal prašymą1. Valstybės narės kompetentinga institucija gali kreiptis į kitos valstybės narės instituciją, prašydama konkrečiu atveju atsiųsti 1 straipsnio 1 dalyje nurodytą informaciją. Paaiškėjus, kad prašymą pateikusios valstybės kompetentinga institucija neišnaudojo savo įprastų informacijos šaltinių, kuriais, atsižvelgiant į aplinkybes, ji, nerizikuodama pakenkti siekiamam tikslui, galėjo pasinaudoti, kad gautų reikiamą informaciją, valstybės narės, į kurią kreipiamasi, kompetentinga institucija tokio prašymo nevykdo.2. Minėtos valstybės narės kompetentinga institucija, norėdama išsiųsti šią 1 dalyje nurodytą informaciją, atlieka visus reikalingus užklausimus tokiai informacijai gauti.3 straipsnisReguliarus pasikeitimas informacijaMinėtos valstybės narės institucijos, tam tikrais atvejais, kuriuos jos nustato pasikonsultavusios 9 straipsnyje nustatyta tvarka, reguliariai be išankstinio prašymo keičiasi 1 straipsnio 1 dalyje nurodyta informacija.4 straipsnisSavaiminis pasikeitimas informacija1. Valstybės narės kompetentinga institucija be išankstinio prašymo siunčia bet kokios kitos suinteresuotos valstybės narės kompetentingai institucijai 1 straipsnio 1 dalyje nurodytą jai žinomą informaciją, esant toliau išvardytoms aplinkybėms:a) vienos valstybės narės kompetentinga institucija turi pagrindo manyti, kad kitoje valstybėje narėje mokestis gali būti nesumokėtas;b) apmokestinamam asmeniui suteikiama teisė mokėti sumažintą mokestį arba visai nemokėti mokesčio, ir dėl to kitoje valstybėje narėje mokestis turėtų padidėti arba tapti mokėtinu;c) verslo sandoriai tarp dviejų apmokestinamų asmenų skirtingose valstybėse narėse, yra vykdomi vienoje arba keliose šalyse taip, kad vienoje kurioje nors valstybėje narėje arba abiejose kartu mokestis nebus sumokėtas;d) valstybės narės kompetentinga institucija turi pagrindo manyti, kad mokestis gali būti nesumokėtas dėl dirbtinių pelno perskirstymų įmonių grupių viduje;e) informacija, kurią vienai valstybei narei siunčia kitos valstybės narės kompetentinga institucija, padėjo gauti duomenų, kurie gali būti svarbūs įvertinant apmokestinimą informaciją siunčiančioje valstybėje narėje.2. Minėtų valstybių narių kompetentingos institucijos, pasikonsultavusios 9 straipsnyje nustatyta tvarka, keičiasi informacija ne tik 1 dalyje išvardytais atvejais.3. Minėtų valstybių narių kompetentingos institucijos gali be išankstinio prašymo bet kuriuo atveju keistis joms žinoma informacija, nurodyta 1 straipsnio 1 dalyje.5 straipsnisInformacijos siuntimo terminasValstybės narės, į kurią pirmiau pateiktuose straipsniuose nustatyta tvarka kreipiamasi dėl informacijos suteikimo, iš karto ją išsiunčia. Jeigu, siųsdama informaciją, minėta kompetentinga institucija susiduria su kliūtimis arba atsisako pateikti informaciją, apie tai ji iš karto praneša prašančiai institucijai, nurodydama kliūčių pobūdį arba savo atsisakymo priežastis.6 straipsnisSuinteresuotos valstybės pareigūnų bendradarbiavimasPagal pirmiau išdėstytas nuostatas informuojančios ir informuojamos valstybės narės kompetentingos institucijos, pasikonsultavusios 9 straipsnyje nustatyta tvarka, gali susitarti leisti, kad informuojančioje valstybėje narėje būtų informuojamos valstybės narės mokesčių administracijos pareigūnai. Išsamesni šios nuostatos taikymo duomenys nustatomi tokia pat tvarka.7 straipsnisNuostatos, susijusios su slaptumu1. Valstybė narė, gaunanti informaciją pagal šią direktyvą, saugo jos slaptumą taip, kaip ir informacijos, kurią ji gauna pagal savo įstatymus.Kiekvienu atveju, tokia informacija:- gali būti suteikta tik asmenims, tiesiogiai dalyvaujantiems mokesčio įvertinime arba vykdantiems administracinę tokio įvertinimo kontrolę,- gali būti papildomai pateikiama teismo arba administraciniams procesams, susijusiems su poveikio priemonių taikymu, kai siekiama atlikti arba peržiūrėti mokesčių įvertinimą arba atliekant šiuos veiksmus, ir tik tiesiogiai šiuose procesuose dalyvaujantiems asmenims; tačiau tokia informacija gali būti atskleista viešo bylų nagrinėjimo metu arba teismo sprendimuose, jeigu informuojančios valstybės narės kompetentinga institucija tam neprieštarauja,- jokiomis aplinkybėmis negali būti naudojama kitiems tikslams, išskyrus apmokestinimą arba teismo ar administracinius procesus, susijusius su poveikio priemonių taikymu, kai siekiama atlikti arba peržiūrėti mokesčių įvertinimą arba dėl šių veiksmų.2.1 dalis neįpareigoja valstybės narės, pagal kurios įstatymus ar administracinę praktiką vidaus tikslams yra nustatyti griežtesni apribojimai, nei pagal minėtos šio straipsnio dalies nuostatas, teikti informaciją, jeigu suinteresuota valstybė narė nepasižada atsižvelgti į minėtus griežtesnius apribojimus.3. Nepaisant šio straipsnio 1 dalies, informaciją teikiančios valstybės narės kompetentingos institucijos gali leisti ją naudoti kitiems tikslams informacijos prašančioje valstybėje, jeigu pagal informuojančios valstybės įstatymus tokia informacija panašiomis aplinkybėmis minėtoje valstybėje galėtų būti naudojama panašiems tikslams.4. Jeigu valstybės narės kompetentinga institucija mano, kad informaciją, kurią ji gavo iš kitos valstybės narės kompetentingos institucijos, gali panaudoti trečios valstybės narės kompetentinga institucija, ji gali šią informaciją persiųsti pastarajai kompetentingai institucijai, gavusi informaciją pateikusios kompetentingos institucijos pritarimą.8 straipsnisPasikeitimo informacija apribojimai1. Ši direktyva neįpareigoja atlikti tyrimo arba suteikti informacijos, jeigu valstybės narės, kuri turėtų pateikti tokią informaciją, įstatymai arba administracinė praktika draudžia atlikti šiuos tyrimus arba surinkti ar naudoti šią informaciją saviems tikslams.2. Prašymas suteikti informaciją, kuri atskleistų komercinę, pramoninę arba profesinę paslaptį ar komercinį procesą, arba kuri prieštarautų viešajai tvarkai, gali būti atmestas.3. Valstybės narės kompetentinga institucija gali atsisakyti suteikti informaciją, jeigu suinteresuota valstybė dėl praktinių arba teisinių priežasčių negali suteikti panašios informacijos.9 straipsnisKonsultacijos1. Įgyvendinant šią direktyvą prireikus Komitete organizuojamos konsultacijos tarp:- suinteresuotų valstybių narių kompetentingų institucijų dvišaliais klausimais bet kurios iš jų prašymu,- visų valstybių narių kompetentingų institucijų ir Komisijos, vienos iš šių institucijų arba Komisijos prašymu, jeigu susijusios priemonės nėra tik dvišalis reikalas.2. Valstybių narių kompetentingos institucijos gali tiesiogiai bendrauti tarpusavyje. Valstybių narių kompetentingos institucijos bendru sutarimu gali leisti jų paskirtoms institucijoms nustatytais atvejais tiesiogiai bendrauti tarpusavyje.3. Kompetentingos institucijos dvišalių susitarimų pagrindu susitarę šios direktyvos reguliuojamose srityse, išskyrus konkrečių atvejų sprendimą, apie tai nedelsdamos informuoja Komisiją. Komisija savo ruožtu apie tai informuoja kitų valstybių narių kompetentingas institucijas.10 straipsnisPatirties kaupimasValstybės narės kartu su Komisija nuolat stebi ir kontroliuoja šioje direktyvoje numatytą bendradarbiavimo procedūrą ir kaupia patirtį, ypač kainų perskirstymo įmonių grupių vidaus srityje, siekdamos pagerinti tokį bendradarbiavimą ir prireikus parengti taisyklių rinkinį susijusiose srityse.11 straipsnisPlatesnių pagalbos teikimo nuostatų taikymasPirmiau išdėstytos nuostatos netrukdo vykdyti jokių platesnių pasikeitimo informacija įsipareigojimų, kurie gali būti numatyti kituose teisės aktuose.12 straipsnisBaigiamosios nuostatos1. Valstybės narės priima įstatymus ir kitus teisės aktus, kurie įsigalioję iki 1979 m. sausio 1 d. įgyvendina šią direktyvą ir nedelsdamos apie tai praneša Komisijai.2. Valstybės narės pateikia Komisijai šios direktyvos taikymo srityjepriimtų nacionalinės teisės aktų pagrindinių nuostatų tekstus.13 straipsnisŠi direktyva skirta valstybėms narėms.Priimta Briuselyje, 1977 m. gruodžio 19 d.Tarybos varduPirmininkasG. Geens[1] OL C 293, 1976 12 13, p. 34.[2] OL C 56, 1977 3 7, p. 66.[3] OL C 35, 1975 2 14, p. 1.--------------------------------------------------


title: 2009 m. vasario 10 d. Komisijos direktyva 2009/7/EB, iš dalies keičianti Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I, II, IV ir V priedus

text:
11.2.2009

               LT

               Europos Sąjungos oficialusis leidinys

               L 40/12

      KOMISIJOS DIREKTYVA 2009/7/EB
   2009 m. vasario 10 d.
   iš dalies keičianti Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I, II, IV ir V priedus
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 14 straipsnio antros pastraipos c ir d punktus,
   pasikonsultavusi su susijusiomis valstybėmis narėmis,
   kadangi:

               (1)

               Direktyvoje 2000/29/EB išvardyti augalams arba augaliniams produktams kenksmingi organizmai ir numatytos tam tikros apsaugos nuo jų įvežimo į valstybes nares iš kitų valstybių narių arba trečiųjų šalių priemonės.

               (2)

               Remiantis valstybių narių pateikta informacija ir Direktyvos 2000/29/EB I, II, IV ir V priedus išnagrinėjusių ekspertų išvadomis, tikslinga iš dalies pakeisti kenksmingųjų organizmų sąrašus I ir II prieduose, siekiant pagerinti apsaugą nuo tokių organizmų įvežimo į Bendriją. Visi pakeitimai pagrįsti techniniais ir moksliniais įrodymais.

               (3)

               Atsižvelgiant į padidėjusią tarptautinę prekybą augalais ir augaliniais produktais, Bendrijoje reikalinga fitosanitarinė apsauga nuo šių kenksmingųjų organizmų, kurių, kiek žinoma, Bendrijoje nėra: Dendrolimus sibiricus Tschetverikov; Rhynchophorus palmarum (L.); Agrilus planipennis Fairmaire, kuris aptiktas tik Kanadoje, Kinijoje, Japonijoje, Mongolijoje, Korėjos Respublikoje, Rusijoje, Taivane ir Jungtinėse Amerikos Valstijose ant Fraxinus L., Juglans mandshurica Maxim., Ulmus davidiana Planch., Ulmus parvifolia Jacq., ir Pterocarya rhoifolia Siebold & Zucc. augalų; chrizantemų stiebų nekrozės virusas ant Dendranthema (DC.) Des Moul ir Lycopersicon lycopersicum (L.) Karsten ex Farw augalų; Scrobipalpopsis solanivora (Povolny) ant Solanum tuberosum L. stiebagumbių ir Stegophora ulmea (Schweinitz : Fries) Sydow & Sydow ant Ulmus L. ir Zelkova L. augalų, skirtų sodinti, išskyrus sėklas. Be to, Paysandisia archon (Burmeister) buvo aptikta kai kuriose Bendrijos vietovėse ant 11 Palmae genčių, atliekant oficialią kontrolę, todėl tolesnis plitimas turi būti ribojamas dėl tų pačių priežasčių.

               (4)

                  Saissetia nigra (Nietm.) ir Diabrotica virgifera Le Conte pavadinimai turėtų būti iš dalies keičiami pagal persvarstytus mokslinius šių organizmų pavadinimus. Saissetia nigra (Nietm.) tapo Parasaissetia nigra (Nietner). Diabrotica virgifera Le Conte buvo išskirtas į du porūšius, t. y. Diabrotica virgifera virgifera Le Conte, paplitusį kai kuriuose Bendrijos regionuose, ir Diabrotica virgifera zeae Krysan & Smith, kuris nėra paplitęs Bendrijoje.

               (5)

               Todėl šių organizmų sąrašai Direktyvos 2000/29/EB I ir II prieduose turi būti iš dalies pakeisti.

               (6)

               Todėl, atsižvelgiant į iš dalies pakeistus I ir II priedų sąrašus, turi būti iš dalies pakeisti Direktyvos 2000/29/EB IV ir V prieduose nustatyti atitinkami reikalavimai dėl I ir II prieduose nurodytų kenksmingųjų organizmų augalų šeimininkų įvežimo arba vežimo.

               (7)

               Reikia atnaujinti medienos, kurios įvežimas yra kontroliuojamas, KN kodų sąrašą – įrašyti Acer saccharum Marsh. medienos KN kodą į V priedo B dalį.

               (8)

               Todėl Direktyvos 2000/29/EB I, II, IV ir V priedus reikėtų atitinkamai iš dalies pakeisti.

               (9)

               Šioje direktyvoje numatytos priemonės atitinka Augalų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/29/EB I, II, IV ir V priedai iš dalies keičiami pagal šios direktyvos priedo tekstą.
   2 straipsnis
   1.   Valstybės narės ne vėliau kaip iki 2009 m. kovo 31 d. priima ir paskelbia įstatymus ir kitus teisės aktus, kuriais įgyvendinama ši direktyva. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikties lentelę.
   Tas nuostatas jos taiko nuo 2009 m. balandžio 1 d.
   Valstybės narės priimdamos tas nuostatas daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2009 m. vasario 10 d.

            Komisijos vardu

         Androulla VASSILIOU

            Komisijos narė

      (1)  OL L 169, 2000 7 10, p. 1.

      PRIEDAS
      Direktyvos 2000/29/EB I, II, IV ir V priedai iš dalies keičiami taip:

                  1)

                  I priedo A dalis iš dalies keičiama taip:

                              a)

                              I skirsnio a antraštė:

                                          i)

                                          po 10 punkto įrašomas 10.0 punktas:

                                                      „10.0.

                                                         Dendrolimus sibiricus Tschetverikov“;

                                          ii)

                                          10.4 punktas pakeičiamas taip:

                                                      „10.4.

                                                         Diabrotica virgifera zeae Krysan & Smith“;

                                          iii)

                                          po 19 punkto įrašomas 19.1 punktas:

                                                      „19.1.

                                                         Rhynchophorus palmarum (L.)“.

                              b)

                              Prieš II skirsnio a antraštės 1 punktą įrašomas 0.1 punktas:

                                          „0.1.

                                             Diabrotica virgifera virgifera Le Conte“.

                  2)

                  II priedo A dalis iš dalies keičiama taip:

                              a)

                              I skirsnio a antraštė:

                                          i)

                                          po 1 punkto įrašomas 1.1 punktas:

                                                                  „1.1.

                                                                     Agrilus planipennis Fairmaire

                                                      Kanados, Kinijos, Japonijos, Mongolijos, Korėjos Respublikos, Rusijos, Taivano ir JAV kilmės Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. and Pterocarya rhoifolia Siebold & Zucc. augalai, skirti sodinti, išskyrus augalų audinių kultūras ir sėklas, medieną ir žievę“

                                          ii)

                                          24 punktas išbraukiamas;

                                          iii)

                                          po 28 punkto įrašomas 28.1 punktas:

                                                                  „28.1.

                                                                     Scrobipalpopsis solanivora Povolny

                                                         Solanum tuberosum L. stiebagumbiai.“

                              b)

                              Po I skirsnio c antraštės 14 punkto įrašomas 14.1 punktas:

                                                      „14.1.

                                                         Stegophora ulmea (Schweinitz: Fries) Sydow & Sydow

                                             Ulmus L. ir Zelkova L. augalai, skirti sodinti, išskyrus sėklas“

                              c)

                              po I skirsnio d antraštės 5 punkto įrašomas 5.1 punktas:

                                                      „5.1.

                                                      Chrizantemų stiebų nekrozės virusas

                                             Dendranthema (DC.) Des Moul. ir Lycopersicon lycopersicum (L.) Karsten ex Farw. augalai, skirti sodinti, išskyrus sėklas“

                              d)

                              II skirsnio a antraštė:

                                          i)

                                          po 6.2 punkto įrašomas 6.3 punktas:

                                                                  „6.3.

                                                                     Parasaissetia nigra (Nietner)

                                                         Citrus L., Fortunella Swingle, Poncirus Raf. augalai ir jų hibridai, išskyrus vaisius ir sėklas“

                                          ii)

                                          po 9 punkto įrašomas 10 punktas:

                                                                  „10.

                                                                     Paysandisia archon (Burmeister)

                                                         Palmae augalai, skirti sodinti, kurių kamieno skersmuo ties pagrindu didesnis kaip 5 cm, priklausantys šioms gentims: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.“

                  3)

                  IV priedo A dalies I skirsnis iš dalies keičiamas taip:

                              a)

                              po 2.2 punkto įrašomi 2.3, 2.4 ir 2.5 punktai:

                                                      „2.3.

                                                      Nepriklausomai nuo to, ar įrašyta į KN kodų sąrašą V priedo B dalyje, Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. ir Pterocarya rhoifolia Siebold & Zucc. mediena, kitokio pavidalo nei

                                                                  —

                                                                  drožlės, kurios visos arba jų dalis gautos iš šių medžių,

                                                                  —

                                                                  medinė pakavimo medžiaga, esanti pakavimo dėžių, dėžučių, rėmų, statinių ir panašios taros, padėklų, dėžinių padėklų ir kitų krovimo skydų, padėklų apvadų, faktiškai naudojamų pervežant visų rūšių objektus, pavidalo

                                                                  —

                                                                  mediena, naudojama ne medienos kroviniui pleištuoti arba paremti,

                                                            bet įskaitant medieną, kuri nebėra natūralios apvaliosios medienos formos,
                                                      Kanados, Kinijos, Japonijos, Mongolijos, Korėjos Respublikos, Rusijos, Taivano ir JAV kilmės

                                          Oficialus patvirtinimas, kad mediena:

                                                      a)

                                                      kilusi iš Agrilus planipennis Fairmaire neužkrėstos vietovės, kurią nustatė nacionalinė augalų apsaugos organizacija eksportuojančioje šalyje laikydamasi atitinkamų tarptautinių fitosanitarinių priemonių standartų; arba

                                                      b)

                                                      aptašyta taip, kad nebūtų visiškai apvalios formos.

                                                      2.4.

                                                      Nepriklausomai nuo to, ar įrašyta į KN kodų sąrašą V priedo B dalyje, drožlių pavidalo mediena, visa arba iš dalies gauta iš Kanados, Kinijos, Japonijos, Mongolijos, Korėjos Respublikos, Rusijos, Taivano ir JAV kilmės Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. ir Pterocarya rhoifolia Siebold & Zucc.

                                          Oficialus patvirtinimas, kad mediena:

                                                      a)

                                                      kilusi iš Agrilus planipennis Fairmaire neužkrėstos vietovės, kurią nustatė nacionalinė augalų apsaugos organizacija eksportuojančioje šalyje laikydamasi atitinkamų tarptautinių fitosanitarinių priemonių standartų; arba

                                                      b)

                                                      susmulkinta į ne didesnius kaip 2,5 cm storio ir pločio gabalėlius.

                                                      2.5.

                                                      Nulupta Kanados, Kinijos, Japonijos, Mongolijos, Korėjos Respublikos, Rusijos, Taivano ir JAV kilmės Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. ir Pterocarya rhoifolia Siebold & Zucc. žievė

                                          Oficialus patvirtinimas, kad nulupta žievė:

                                                      a)

                                                      kilusi iš Agrilus planipennis Fairmaire neužkrėstos vietovės, kurią nustatė nacionalinė augalų apsaugos organizacija eksportuojančioje šalyje laikydamasi atitinkamų tarptautinių fitosanitarinių priemonių standartų; arba

                                                      b)

                                                      susmulkinta į ne didesnius kaip 2,5 cm storio ir pločio gabalėlius.“

                              b)

                              po 11.3 punkto įrašomas 11.4 punktas:

                                                      „11.4.

                                                         Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. ir Pterocarya rhoifolia Siebold & Zucc. augalai, skirti sodinti, išskyrus sėklas ir augalų audinių kultūras Kanados, Kinijos, Japonijos, Mongolijos, Korėjos Respublikos, Rusijos, Taivano ir JAV kilmės

                                          Oficialus patvirtinimas, kad augalai:

                                                      a)

                                                      visą augimo laikotarpį buvo auginami Agrilus planipennis Fairmaire neužkrėstoje vietovėje, kurią nustatė nacionalinė augalų apsaugos organizacija laikydamasi atitinkamų tarptautinių fitosanitarinių priemonių standartų; arba

                                                      b)

                                                      bent dvejus metus prieš išvežimą buvo auginami vietovėje, kurioje atitinkamu laiku atlikus du oficialius tikrinimus per metus, įskaitant tikrinimą prieš pat išvežimą, neaptikta jokių Agrilus planipennis Fairmaire požymių.“

                              c)

                              14 punkto dešinės skilties tekstas iš dalies keičiamas taip: „Nepažeidžiant nuostatų, taikomų IV priedo A dalies I skilties 11.4 punkte išvardytiems augalams, oficialus patvirtinimas, kad guobų karnienos nekrozės mikoplazmos požymių auginimo vietoje arba artimiausioje aplinkoje per paskutinį vegetacijos ciklą nepastebėta.“

                              d)

                              po 25.4 punkto įrašomi 25.4.1 ir 25.4.2 punktai:

                                                      „25.4.1.

                                                         Solanum tuberosum L. stiebagumbiai, išskyrus skirtus sodinti

                                          Nepažeidžiant nuostatų, taikomų III priedo A dalies 12 punkte bei IV priedo A dalies I skirsnio 25.1, 25.2 ir 25.3 punktuose išvardytiems stiebagumbiams, oficialus patvirtinimas, kad stiebagumbiai yra kilę iš vietovių, kuriose neaptikta Pseudomonas solanacearum (Smith) Smith.

                                                      25.4.2.

                                                         Solanum tuberosum L. stiebagumbiai

                                          Nepažeidžiant nuostatų, taikomų III priedo A dalies 10, 11 ir 12 punktuose ir IV priedo A dalies I skirsnio 25.1, 25.2, 25.3, 25.4 ir 25.4.1 punktuose išvardytiems stiebagumbiams, oficialus patvirtinimas, kad:

                                                      a)

                                                      stiebagumbiai kilę iš šalies, kurioje neaptikta Scrobipalpopsis solanivora Povolny; arba

                                                      b)

                                                      stiebagumbiai kilę iš Scrobipalpopsis solanivora Povolny neužkrėstos vietovės, kurią nustatė nacionalinė augalų apsaugos organizacija laikydamasi atitinkamų tarptautinių fitosanitarinių priemonių standartų.“

                              e)

                              25.8 punktas išbraukiamas;

                              f)

                              po 28 punkto įrašomas 28.1 punktas:

                                                      „28.1.

                                                         Dendranthema (DC.) Des Moul. ir Lycopersicon lycopersicum (L.) Karsten ex Farw. augalai, skirti sodinti, išskyrus sėklas

                                          Nepažeidžiant reikalavimų, taikomų III priedo A dalies 13 punkte bei IV priedo A dalies I skirsnio 25.5, 25.6, 25.7, 27.1, 27.2 ir 28 punktuose išvardytiems augalams, oficialus patvirtinimas, kad:

                                                      a)

                                                      augalai visą augimo laikotarpį buvo auginami chrizantemų stiebų nekrozės virusu neužkrėstoje šalyje, arba

                                                      b)

                                                      augalai visą augimo laikotarpį buvo auginami chrizantemų stiebų nekrozės virusu neužkrėstoje vietovėje, kurią nustatė nacionalinė augalų apsaugos organizacija eksportuojančioje šalyje laikydamasi atitinkamų tarptautinių fitosanitarinių priemonių standartų, arba

                                                      c)

                                                      augalai užauginti chrizantemų stiebų nekrozės virusu neužkrėstoje auginimo vietoje, kurioje tai patvirtinta oficialiais tikrinimais ir, jei reikia, tyrimais.“

                              g)

                              po 37 punkto įrašomas 37.1 punktas:

                                                      „37.1.

                                                         Palmae augalai, skirti sodinti, kurių kamieno skersmuo ties pagrindu didesnis kaip 5 cm, priklausantys šioms gentims: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf

                                          Nepažeidžiant III priedo A dalies 17 punkte išvardytiems augalams taikomų draudimų ir IV priedo A dalies I skirsnio 37 punkte nurodytų reikalavimų, oficialus patvirtinimas, kad augalai:

                                                      a)

                                                      visą augimo laikotarpį buvo auginami šalyje, kurioje neaptikta Paysandisia archon (Burmeister); arba

                                                      b)

                                                      visą augimo laikotarpį buvo auginami Paysandisia archon (Burmeister) neužkrėstoje vietovėje, kurią nustatė nacionalinė augalų apsaugos organizacija laikydamasi atitinkamų tarptautinių fitosanitarinių priemonių standartų; arba

                                                      c)

                                                      bent dvejus metus iki išvežimo buvo auginami auginimo vietoje:

                                                                  —

                                                                  kurią užregistravo ir prižiūri nacionalinė augalų apsaugos organizacija kilmės šalyje, ir

                                                                  —

                                                                  kurioje augalai buvo laikomi vietoje, kuri buvo fiziškai visiškai apsaugota nuo užkrėtimo Paysandisia archon (Burmeister) arba kurioje buvo taikomos atitinkamos prevencinės priemonės, ir

                                                                  —

                                                                  kurioje atitinkamu laiku atlikus tris oficialius tikrinimus per metus, įskaitant patikrinimą prieš pat išvežimą, neaptikta jokių Paysandisia archon (Burmeister) požymių.“

                  4)

                  IV priedo A dalies II skirsnyje po 19 punkto įrašomas 19.1 punktas:

                                          „19.1.

                                             Palmae augalai, skirti sodinti, kurių kamieno skersmuo ties pagrindu didesnis kaip 5 cm, priklausantys šioms gentims: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.

                              Oficialus patvirtinimas, kad augalai:

                                          a)

                                          visą augimo laikotarpį buvo auginami Paysandisia archon (Burmeister) neužkrėstoje vietovėje, kurią nustatė nacionalinė augalų apsaugos organizacija laikydamasi atitinkamų tarptautinių fitosanitarinių priemonių standartų; arba

                                          b)

                                          bent dvejus metus iki vežimo buvo auginami auginimo vietoje:

                                                      —

                                                      kurią užregistravo ir prižiūri atsakinga institucija kilmės valstybėje narėje, ir

                                                      —

                                                      kurioje augalai buvo laikomi vietoje, kuri buvo fiziškai visiškai apsaugota nuo užkrėtimo Paysandisia archon (Burmeister) arba kurioje buvo taikomos atitinkamos prevencinės priemonės, ir

                                                      —

                                                      kurioje atitinkamu laiku atlikus tris oficialius tikrinimus per metus, neaptikta jokių Paysandisia archon (Burmeister) požymių.“

                  5)

                  V priedas iš dalies keičiamas taip:

                              a)

                              A dalies I skirsnyje po 2.3 punkto įrašomas 2.3.1 punktas:

                                          „2.3.1.

                                             Palmae augalai, skirti sodinti, kurių kamieno skersmuo ties pagrindu didesnis kaip 5 cm, priklausantys šioms gentims: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.“

                              b)

                              B dalies I skirsnis iš dalies keičiamas taip:

                                          i)

                                          5 punktas papildomas trečia įtrauka:

                                                      „—

                                                      Kanados, Kinijos, Japonijos, Mongolijos, Korėjos Respublikos, Rusijos, Taivano ir JAV kilmės Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. ir Pterocarya rhoifolia Siebold & Zucc.“

                                          ii)

                                          6 punkto a dalis papildoma šešta įtrauka:

                                                      „—

                                                      Kanados, Kinijos, Japonijos, Mongolijos, Korėjos Respublikos, Rusijos, Taivano ir JAV kilmės Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. ir Pterocarya rhoifolia Siebold & Zucc. įskaitant medieną, kuri nebėra natūralios apvaliosios medienos formos.“

                                          iii)

                                          6 punkto b dalyje skiltis

                                                      „ex 4407 99

                                                      Ne spygliuočių mediena (išskyrus atogrąžų medžių, ąžuolo (Quercus spp.) arba buko (Fagus spp.)), kaip nurodyta 44 skirsnio 1 subpozicijos pastaboje), kurios storis didesnis nei 6 mm, išilgai perpjauta arba perskelta, nudrožta arba be žievės, obliuota arba neobliuota, šlifuota arba nešlifuota, sujungta arba nesujungta galais“

                                                išbraukiama ir pakeičiama:

                                                      „ex 4407 93

                                                         Acer saccharum Marsh mediena, kurios storis didesnis kaip 6 mm, išilgai perpjauta arba perskelta, nudrožta arba be žievės, obliuota arba neobliuota, šlifuota arba nešlifuota, sujungta arba nesujungta galais

                                                      4407 95

                                                      Uosio (Fraxinus spp.) mediena, kurios storis didesnis kaip 6 mm, išilgai perpjauta arba perskelta, nudrožta arba be žievės, obliuota arba neobliuota, šlifuota arba nešlifuota, sujungta arba nesujungta galais

                                                      ex 4407 99

                                                      Ne spygliuočių mediena (išskyrus atogrąžų medžių, kaip nurodyta 44 skirsnio 1 subpozicijos pastaboje, arba kitų atogrąžų medžių, ąžuolo (Quercus spp.), buko (Fagus spp.), klevo (Acer spp.), vyšnios (Prunus spp.) arba uosio (Fraxinus spp.)), kurios storis didesnis nei 6 mm, išilgai perpjauta arba perskelta, nudrožta arba be žievės, obliuota arba neobliuota, šlifuota arba nešlifuota, sujungta arba nesujungta galais“


title: 2000 m. lapkričio 27 d. Tarybos Direktyva 2000/79/EB dėl Europos aviakompanijų asociacijos (AEA), Europos transporto darbuotojų federacijos (ETF), Europos skrydžių įgulų asociacijos (ECA), Europos regioninių aviakompanijų asociacijos (ERA) ir Tarptautinės oro vežėjų asociacijos (IACA) Europos susitarimo dėl civilinės aviacijos mobiliųjų darbuotojų darbo laiko organizavimoTekstas svarbus EEE.

text:
Svarbus teisinis pranešimas

|

32000L0079

Oficialusis leidinys L 302 , 01/12/2000 p. 0057 - 0060

		Tarybos direktyva 2000/79/EB2000 m. lapkričio 27 d.dėl Europos aviakompanijų asociacijos (AEA), Europos transporto darbuotojų federacijos (ETF), Europos skrydžių įgulų asociacijos (ECA), Europos regioninių aviakompanijų asociacijos (ERA) ir Tarptautinės oro vežėjų asociacijos (IACA) Europos susitarimo dėl civilinės aviacijos mobiliųjų darbuotojų darbo laiko organizavimo(tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 139 straipsnio 2 dalį,atsižvelgdama į Komisijos pasiūlymą,kadangi:(1) Vadovaujantis Sutarties 139 straipsnio 2 dalimi, administracija ir darbuotojai gali kartu reikalauti, kad Bendrijos lygiu sudaryti susitarimai būtų įgyvendinami Tarybos sprendimu, priimtu Komisijos siūlymu.(2) Taryba priėmė Direktyvą 93/104/EB [1] dėl tam tikrų darbo laiko organizavimo aspektų. Civilinė aviacija buvo viena iš sektorių ir veiklos rūšių, kurioms toji direktyva nebuvo taikoma. Europos Parlamentas ir Taryba priėmė Direktyvą 2000/34/EB, iš dalies keičiančią Direktyvą 93/104/EB, kad ji būtų taikoma sektoriams ir veiklos rūšims, kurioms ji anksčiau nebuvo taikoma.(3) Vadovaudamasi Sutarties 138 straipsnio 2 dalimi, Komisija tarėsi su administracija ir darbuotojais dėl galimų Bendrijos veiksmų, susijusių su sektoriais ir veiklos rūšimis, kurioms Direktyva 93/104/EB netaikoma.(4) Po tokių konsultacijų Komisija, manydama, kad Bendrijos veiksmai yra pageidautini, dar kartą, vadovaudamasi Sutarties 138 straipsnio 3 dalimi, tarėsi su administracija ir darbuotojais Bendrijos lygiu dėl numatomo pasiūlymo esmės.(5) Europos aviakompanijų asociacija (AEA), Europos transporto darbuotojų federacija (ETF), Europos skrydžių įgulų asociacija (ECA), Europos regioninių aviakompanijų asociacija (ERA) ir Tarptautinė oro vežėjų asociacija (IACA) pranešė Komisijai apie savo pageidavimą pradėti derybas pagal Sutarties 138 straipsnio 4 dalį.(6) 2000 m. kovo 22 d. minėtos organizacijos sudarė Europos susitarimą dėl civilinės aviacijos mobiliųjų darbuotojų darbo laiko organizavimo.(7) Šiame susitarime yra išreikštas bendras prašymas Komisijai jį įgyvendinti Tarybos sprendimu, priimtu Komisijos siūlymu pagal Sutarties 139 straipsnio 2 dalį.(8) Ši Direktyva ir susitarimas nustato konkretesnius reikalavimus, kaip numatyta Direktyvos 93/104/EB 14 straipsnyje, dėl civilinės aviacijos mobiliųjų darbuotojų darbo laiko organizavimo.(9) Direktyvos 93/104/EB 2 straipsnio 7 dalyje mobilieji darbuotojai apibrėžiami kaip darbuotojai, kuriuos įmonė, teikianti keleivių ar prekių vežimo keliais, oru ar vidaus vandenų keliais paslaugas, samdo kaip keliaujantį ar skraidantį personalą.(10) Tinkama susitarimo įgyvendinimo priemonė yra direktyva, kaip numatyta Sutarties 249 straipsnyje.(11) Dėl labai integruoto civilinės aviacijos sektoriaus pobūdžio ir jame vyraujančių konkurencijos sąlygų valstybės narės negali pakankamai įvykdyti šios direktyvos tikslų dėl darbuotojų sveikatos ir saugos užtikrinimo, todėl reikalingi Bendrijos veiksmai, grindžiami Sutarties 5 straipsnyje nustatytu subsidiarumo principu. Ši direktyva apsiriboja tik tuo, kas būtina šiems tikslams pasiekti.(12) Ši direktyva, kaip ir kitos direktyvos dėl socialinės politikos, vartojančios panašius terminus, leidžia valstybėms narėms pagal savo nacionalinę teisę ir praktiką apibrėžti susitarime vartojamus terminus, kurie jame nėra apibrėžti, jei tokie apibrėžimai neprieštarauja susitarimui.(13) Komisija savo pasiūlymą priimti direktyvą parengė vadovaudamasi savo 1998 m. gegužės 20 d. pranešimu dėl socialinio dialogo derinimo ir skatinimo Bendrijos lygiu, atsižvelgdama į susitarimą pasirašiusių šalių atstovaujamąjį statusą ir kiekvieno susitarimo straipsnio teisėtumą. Visos susitarimą pasirašiusios šalys kartu paėmus turi pakankamą statusą atstovauti skraidančiam personalui, kurį samdo civilinės aviacijos įmonė, teikianti keleivių ar prekių vežimo paslaugas.(14) Komisija savo pasiūlymą priimti direktyvą parengė pagal Sutarties 137 straipsnio 2 dalį, kuri numato, kad socialinės politikos srities direktyvose "vengiama nustatyti administracinius, finansinius ir teisinius apribojimus, trukdančius steigti ir plėtoti mažąsias bei vidutines įmones".(15) Ši direktyva ir susitarimas nustato būtiniausius standartus. Valstybės narės ir (arba) administracija bei darbuotojai gali toliau taikyti ir nustatyti palankesnes nuostatas.(16) Šios direktyvos įgyvendinimas neturi būti laikomas pagrindu pateisinti kiekvienoje valstybėje narėje jau esančios padėties pablogėjimą.(17) Komisija Europos Parlamentui, Ekonomikos ir socialinių reikalų komitetui ir Regionų komitetui atsiuntė savo pasiūlymo priimti direktyvą tekstą, kuriame yra susitarimo tekstas.(18) 2000 m. spalio 3 d. Europos Parlamentas priėmė Rezoliuciją dėl bendrojo socialinių partnerių susitarimo.(19) Susitarimo įgyvendinimas prisideda prie Sutarties 136 straipsnyje numatytų tikslų įgyvendinimo,PRIĖMĖ ŠIĄ DIREKTYVĄ:1 straipsnisŠios direktyvos tikslas — įgyvendinti Europos susitarimą dėl civilinės aviacijos mobiliųjų darbuotojų darbo laiko organizavimo, kurį 2000 m. kovo 22 d. sudarė organizacijos, atstovaujančios civilinės aviacijos sektoriaus administracijai ir darbuotojams: Europos aviakompanijų asociacija (AEA), Europos transporto darbuotojų federacija (ETF), Europos skrydžių įgulų asociacija (ECA), Europos regioninių aviakompanijų asociacija (ERA) ir Tarptautinė oro vežėjų asociacija (IACA).Susitarimo tekstas pateikiamas priede.2 straipsnis1. Valstybės narės gali toliau taikyti arba priimti palankesnes nuostatas už tas, kurios yra nustatytos šioje direktyvoje.2. Šios direktyvos įgyvendinimas jokiu būdu nėra pagrįsta priežastis sumažinti bendrą darbuotojų apsaugos lygį šios direktyvos taikymo srityse. Tai neturi pažeisti valstybių narių ir (arba) administracijos bei darbuotojų teisių nustatyti, atsižvelgiant į pasikeitusias aplinkybes, kitokias nei šios Direktyvos priėmimo metu galiojusias teisines ar sutartines priemones, su sąlyga, kad bus laikomasi šioje direktyvoje nustatytų būtiniausių reikalavimų.3 straipsnisValstybės narės įstatymais ir kitais teisės aktais įtvirtina nuostatas, būtinas, kad šios direktyvos būtų pradėta laikytis ne vėliau kaip nuo 2003 m. gruodžio 1 d., arba užtikrina, kad iki tos dienos administracija ir darbuotojai nustatytų reikiamas priemones susitarimu. Valstybės narės imasi visų būtinų priemonių, leidžiančių joms visuomet garantuoti, kad bus pasiekti šioje direktyvoje nustatyti rezultatai. Apie tokias priemones jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo būdus nustato valstybės narės.4 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.5 straipsnisŠi direktyva skirta valstybėms narėms.Priimta Briuselyje, 2000 m. lapkričio 27 d.Tarybos varduPirmininkasÉ. Guigou[1] OL L 307, 1993 12 13, p. 18. Direktyva su pakeitimais, padarytais Direktyva 2000/34/EB (OL L 195, 2000 8 1, p. 41).--------------------------------------------------PRIEDASEuropos aviakompanijų asociacijos (AEA), Europos transporto darbuotojų federacijos (ETF), Europos skrydžių įgulų asociacijos (ECA), Europos regioninių aviakompanijų asociacijos (ERA) ir Tarptautinės oro vežėjų asociacijos (IACA) Europos susitarimas dėl civilinės aviacijos mobiliųjų darbuotojų darbo laiko organizavimoAtsižvelgdamos į Europos bendrijos steigimo sutartį, ypač į jos 138 straipsnį ir 139 straipsnio 2 dalį,atsižvelgdamos į tai, kad Sutarties 139 straipsnio 2 dalis numato, kad bendru susitarimą pasirašiusių šalių prašymu Europos lygiu sudarytus susitarimus galima įgyvendinti Tarybos sprendimu, priimtu pasiūlius Komisijai,atsižvelgdamos į tai, kad susitarimą pasirašiusios šalys išreiškia tokį prašymą,atsižvelgdamos į tai, jog susitarimą pasirašiusios šalys mano, kad šio susitarimo nuostatos numato "konkretesnius reikalavimus" kaip numatyta Tarybos direktyvos 93/104/EB 14 straipsnyje, ir kad tos direktyvos nuostatos neturėtų būti taikomos,PASIRAŠIUSIOS ŠALYS SUSITARĖ:1 straipsnis1. Susitarimas taikomas civilinės aviacijos mobiliųjų darbuotojų darbo laikui.2. Jis nustato konkretesnius reikalavimus dėl civilinės aviacijos mobiliųjų darbuotojų darbo laiko organizavimo, kaip numatyta Tarybos direktyvos 93/104/EB 14 straipsnyje.2 straipsnis1. "Darbo laikas" — tai pagal nacionalinius įstatymus ir (arba) praktiką bet kuris laiko tarpas, kurio metu darbuotojas dirba, yra darbdavio žinioje ir vykdo jo veiklą ar užduotis.2. "Civilinės aviacijos mobilieji darbuotojai" — civiliniame orlaivyje esantys įgulos nariai, kuriuos samdo kurioje nors valstybėje narėje įsisteigusi įmonė.3. "Bendras skrydžio laikas" — laikas nuo to momento, kai orlaivis pajuda iš stovėjimo vietos ketindamas kilti, iki to momento, kai jis sustoja paskirtoje stovėjimo vietoje ir visi jo varikliai sustabdomi.3 straipsnis1. Civilinės aviacijos mobilieji darbuotojai turi teisę į apmokamas mažiausiai keturių savaičių trukmės metines atostogas, vadovaujantis nacionalinių įstatymų ir (arba) praktikos nustatytais reikalavimais, taikomais teisei į tokias atostogas ir jų suteikimui.2. Apmokamų metinių atostogų minimalaus laiko negalima pakeisti atitinkama pinigine išmoka, išskyrus atvejus, kai nutraukiami darbo santykiai.4 straipsnis1. a) Civilinės aviacijos mobilieji darbuotojai turi teisę į nemokamą, reguliariais laiko tarpais atliekamą sveikatos patikrinimą prieš paskyrimą į pareigas ir po to.b) Civilinės aviacijos mobilusis darbuotojas, turintis sveikatos problemų, kurios, manoma, yra susijusios su tuo, kad jam taip pat tenka dirbti naktimis, visais įmanomais atvejais perkeliamas į mobilųjį ar nemobilųjį dieninį darbą, kuris jam tinka.2. Atliekant nemokamą 1 dalies a punkte minėtą sveikatos patikrinimą, laikomasi reikalavimų, kad informacija apie paciento sveikatos būklę yra konfidenciali.3. 1 dalies a punkte minėtas sveikatos patikrinimas gali būti atliekamas nacionalinėje sveikatos apsaugos sistemoje.5 straipsnis1. Civilinės aviacijos mobiliesiems darbuotojams suteikiama sauga ir sveikatos apsauga, atitinkanti jų darbo pobūdį.2. Tinkamos apsaugos ir prevencijos paslaugos bei galimybės, susijusios su civilinės aviacijos mobiliųjų darbuotojų sauga ir sveikata, turi būti prieinamos bet kuriuo metu.6 straipsnisImamasi būtinų priemonių, kad darbdavys, ketindamas organizuoti darbą pagal tam tikrą modelį, atsižvelgtų į bendrąjį principą, reikalaujantį, kad darbas būtų derinamas prie darbuotojo.7 straipsnisInformacija apie konkrečius civilinės aviacijos mobiliųjų darbuotojų darbo modelius teikiama kompetentingoms institucijoms, jei jos tokios informacijos reikalauja.8 straipsnis1. Darbo laikas svarstomas nepažeidžiant jokių būsimų Bendrijos teisės aktų dėl skrydžių ir darbo laiko apribojimų bei poilsio reikalavimų, ir visuomet visais susijusiais atvejais atsižvelgiant į nacionalinės teisės aktus šiuo klausimu.2. Maksimalus darbo laikas per metus, įskaitant tam tikrus parengties elementus laukiant užduoties, nustatytus atitinkamais teisės aktais, yra 2000 valandų, per kurias bendras skrydžių laikas ribojamas iki 900 valandų.3. Maksimalus darbo laikas per metus išdėstomas kuo tolygiau per visus metus.9 straipsnisNepažeidžiant 3 straipsnio, civilinės aviacijos mobiliesiems darbuotojams laisvos nuo bet kokių pareigų ar parengties dienos, apie kurias pranešama iš anksto, suteikiamos taip:a) ne mažiau septynių dienų namuose kiekvieną kalendorinį mėnesį, į kurias gali įeiti bet koks teisės aktais nustatytas poilsio laikas, irb) ne mažiau 96 dienų namuose kiekvienais kalendoriniais metais, į kurias gali įeiti bet koks teisės aktais nustatytas poilsio laikas.10 straipsnisŠalys iš naujo peržiūri pirmiau pateiktas nuostatas praėjus dvejiems metams nuo Tarybos sprendimu, kuriuo įsigalioja šis susitarimas, nustatyto įgyvendinimo laiko pabaigos.Briuselis, 2000 m. kovo 22 d.Europos aviakompanijų asociacija (AEA)Karl-Heinz Neumeister,generalinis sekretoriusManred Merz,AEA socialinių reikalų komiteto vicepirmininkas, derybinės grupės pirmininkasEuropos transporto darbuotojų federacija (ETF)Brenda O'Brien,generalinio sekretoriaus padėjėjaBetty Lecouturier,pirmininkas, Skrydžių įgulų komitetasBent Gehlsen,derybinės grupės narys, Skrydžių įgulų komitetasEuropos skrydžių įgulų asociacija (ECA)Kapitonas Francesco Gentile,pirmininkasKapitonas Bill Archer,vicepirmininkasGiancarlo Crivellaro,generalinis sekretoriusEuropos regioninių aviakompanijų asociacija (ERA)Mike Ambrose,generalinis direktoriusTarptautinė oro vežėjų asociacija (IACA)Marc Frisque,generalinis direktoriusAllan Brown,direktorius oro politikos ir pramonės reikalams--------------------------------------------------